2.

opfordrer næstformanden i Kommissionen/Unionens højtstående repræsentant for udenrigsanliggender og sikkerhedspolitik, Rådet, EU-delegationerne, medlemsstaterne og Kommissionen til som led i forberedelsen af den omfattende EU-strategi over for Rusland og som reaktion på udhulingen af retsstatsprincippet, de grundlæggende frihedsrettigheder og menneskerettighederne i Rusland at fokusere på: a) at indføre en ny konditionalitet i forbindelserne mellem EU og Rusland med henblik på at bringe den interne undertrykkelse i Rusland af politiske aktivister og civilsamfundsaktivister, menneskerettighedsforkæmpere og advokater, oppositionspolitikere, journalister, uafhængige medier, fagforeninger og NGO'er til ophør og, hvis denne situation ikke afhjælpes, at indføre nye EU-sanktioner såsom at fratage russiske oligarker og embedsmænd, der er ansvarlige for krænkelser af menneskerettighederne, adgangen til køb af fast ejendom, visa, finansielle produkter osv. i EU b) at skride til handling i forbindelserne mellem EU og Rusland og at tage menneskerettighederne op i enhver dialog med Rusland med henblik på nøje at afspejle alvoren af krænkelserne på menneskerettighedsområdet i Rusland, navnlig i perioden siden januar 2021; fortsat at udvise solidaritet og enhed i indsatsen med henblik på at koordinere deres holdninger til Rusland med henblik på at begrænse de negative virkninger af nyligt vedtagne restriktive love i Rusland og overveje ideen om at dele byrden af de økonomiske sanktioner mod det russiske regime mellem medlemsstaterne i en ånd af retfærdighed, at standse videreførelsen af strategiske projekter såsom Nord Stream 2 og at supplere den nuværende globale EU-ordning for menneskerettighedssanktioner med en lignende ordning for bekæmpelse af korruption c) at træffe koordinerede foranstaltninger for at modarbejde og begrænse de negative virkninger af nyligt vedtagne restriktive love i Rusland og prioritere et strategisk engagement med demokrati- og menneskerettighedsaktivister i Rusland, navnlig ved at integrere menneskerettigheder, herunder ligestilling mellem kønnene, og høring af civilsamfundet på tværs af alle dialoger og områder af samarbejdet mellem EU og Rusland, herunder gennem samarbejde om digitalisering og klimaændringer, såvel om alle uddannelsesprogrammer og kulturelle samarbejdsprogrammer, samtidig med at der regelmæssigt gennemføres konsekvensanalyser for menneskerettigheder for at revidere dette samarbejde d) at vurdere, hvilke institutioner, organisationer og medier, der har tætte forbindelser til den russiske regering, der bør overvåges i forbindelse med deres aktiviteter i EU e) at øge støtten til menneskerettighedsforkæmpere, uafhængige NGO'er og medier, civilsamfundet og dem, der forsvarer politiske og civile frihedsrettigheder i Rusland, f.eks. ved at udvise et mere vedvarende engagement på højt niveau i vigtige individuelle sager, der giver anledning til bekymring, herunder forgiftningen af Vladimir Kara-Murza, ved fuldt ud at drage fordel af ambassadørers og andre embedsmænds besøg i regionerne med henblik på at tage menneskerettighedsspørgsmål op og mødes med menneskerettighedsforkæmpere og civilsamfundet og ved strategisk at anvende sociale medier, debatindlæg og pressemøder for at udtrykke støtte til menneskerettighedsforkæmpere, herunder i Rusland og gennem uafhængige russiske kanaler, såvel som ved at støtte uafhængige journalister i Rusland med diplomatiske/konsulære foranstaltninger, når de er i fare, herunder en fleksibel visumpolitik; Parlamentet understreger samtidig, at dette samarbejde med civilsamfundet skal være en hjørnesten i EU's kommende nye strategiske tilgang med hensyn til Rusland, og opfordrer indtrængende medlemsstaterne til at overveje at byde truede eller forbudte NGO'er fra Rusland velkommen og give dem mulighed for at operere fra EU's område om nødvendigt, øge deres støtte til menneskerettighedsforkæmperes arbejde og, hvor det er relevant, lette udstedelsen af nødvisa og stille midlertidig husly til rådighed i EU's medlemsstater f) behovet for at fortsætte civilsamfundssamarbejdet med Rusland og dermed tackle de stadig større hindringer, som de russiske myndigheder lægger i vejen for mellemfolkelige kontakter, civilsamfundssamarbejdet og støtten til russiske civilsamfundsorganisationer g) at fordømme de nye former for skjult undertrykkelse, der har til formål at sanktionere ansattes, hospitalslægers, læreres og socialarbejderes deltagelse i demonstrationer eller deres støtte til modstandere af det nuværende regime, både i hovedstaden og andre steder h) behovet for, at EU og dets medlemsstater hurtigst muligt rejser spørgsmålet i Europarådet om Den Russiske Føderations vedtagelse af de seneste autoritære retsakter i lyset af Ruslands opfyldelse af sine internationale forpligtelser over for Europarådet i) at træffe koordinerede foranstaltninger med ligesindede internationale partnere, herunder G7-lande, og indtrængende opfordre de russiske myndigheder til at sætte en stopper for den nationale undertrykkelse af demokrati- og civilsamfundsaktivister og menneskerettighedsforkæmpere, som også bør omfatte højtstående og offentlige interventioner, koordinerede initiativer og vedvarende kontrol i internationale og regionale menneskerettighedsfora såsom Europarådet, OSCE og FN's Menneskerettighedsråd j) at foretage regelmæssige menneskerettighedskonsekvensanalyser for at sikre, at samarbejdet med de russiske myndigheder ikke undergraver menneskerettighedsmålene og ikke bidrager til krænkelser af menneskerettighederne, hverken direkte eller indirekte k) at opfordre byer i EU, der har aktive venskabsprojekter med deres modparter i Rusland, til at revidere og ajourføre disse aftaler for at tage hensyn til menneskerettighedsdimensionen og koncentrere samarbejdet hovedsagelig om civilsamfundet og mellemfolkelige kontakter l) at respektere Parlamentets opfordring til EU-delegationen og de nationale diplomatiske repræsentationer i Rusland om nøje at overvåge situationen for og retssagerne mod individuelle politiske fanger på stedet og til at tilbyde dem al den støtte, de måtte have behov for, og til at samarbejde om at sikre deres hurtige løsladelse; m) at undgå at give legitimitet til embedsmænd, der er ansvarlige for krænkelser og undertrykkelse af menneskerettighederne, ved f.eks. at sikre, at ambassadører og besøgende på højt plan undgår diskretionære møder med embedsmænd, der er involveret i undertrykkelse, f.eks. med medlemmer af Statsdumaen, der er involveret i udarbejdelsen af loven om »udenlandske agenter« såsom Andrej Klimov; at overvåge bilaterale fora som f.eks. Trianon-dialogen og Sochi-dialogen i denne forbindelse at vurdere afbrydelsen af dem i overensstemmelse med eksemplet med Petersborg-dialogen, som besluttede at holde op med at indkalde, så længe nogle af dens medlemmer blev forskelsbehandlet som »uønskede udenlandske organisationer«;